open-index/open-wikipedia-markdown huggingface dataset:
Janez Janša kolmas valitsus

**Janez Janša kolmas valitsus** on Sloveenia valitsus, mis astus ametisse 13. märtsil 2020. Valitsuse moodustasid Sloveenia Demokraatlik Partei (SDS), Kaasaegne Keskpartei (SMC), Uus Sloveenia (NSi) ja Sloveenia Pensionäride Demokraatlik Partei (DeSUS).
## Valitsuse koosseis
August Merits

**August Merits** (18. oktoober 1887 Võisiku vald, Viljandimaa – 12. jaanuar 1942 Unžlagi vangilaager, Gorki oblast, Venemaa) oli Eesti riigiametnik ja ärimees.

## Elulugu
Lõpetas Võisiku kaheklassilise ministeeriumikooli ja Sindi ministeeriumikooli juures tegutsenud pedagoogikaklassi. 1905. aastal sooritas eksternina reaalkooli lõpueksami ja sai Udeva vallakooli õpetajaks Järvamaal. 1909. aastal läks õpetajaks Uudeküla vallakooli, kus töötas kuni 1916. aastani.

Aastatel 1911–1914 õppis suvekuudel Strelitzi tehnikumis Saksamaal. 1916. aastal asus elama Peterburi, töötas konstruktorina Siemens-Schuckerti vabrikus elektrijaamade sisseseade osakonnas ning õppis töö kõrvalt Peterburi tsiviilinseneride instituudis arhitektuuri osakonnas. 1918–1919 oli õpetaja Moloskovitsa eesti asunduses Peterburi kubermangus.

1919. aastal tuli tagasi Eestisse ja 19. juunist alates oli Riigikontrolli tsiviilosakonna kontrolör, hiljem peakontrolör, tsiviilosakonna juhataja, riigikontrolli nõukogu liige ja riigikontrolöri asetäitja. 

Lõpetas töö kõrvalt 1925. aastal Tartu Ülikooli, kus oli õppinud õigusteadust. Oli EÜS Põhjala liige.

1. oktoobrist 1929 sai Meritsast majandusministri abi ja ühtlasi riigi statistikanõukogu liige. 1930. aastal määrati riigiettevõtte Böckeri tehased direktoriks ja seejärel oli ta kuni 1940. aastani a/s Eesti Kiviõli peadirektor.

Ta oli kaubandus-tööstuskoja nõukogu liige, konjunktuuriinstituudi majandussektsiooni nõukogu esimees, loodusvarade instituudi liige, Eesti-Poola kaubanduskoja esimees ja Poola aukonsul Tallinnas. 

Arreteeriti NKVD poolt 14. juunil 1941, küüditamise ajal. Mõisteti tagaselja surma, kuid surmaotsus asendati kümneaastase vangistusega. Suri vangilaagris. Abikaasa Salme Eleonore küüditati.

## Välislingid
*Portreefoto andmekogus Fotis
*Eesti kommunismiohvrid 1940–1991
Jüri Krustok

**Jüri Krustok** (13. veebruar 1955 Tallinn) on eesti füüsik. 

## Haridus
Ta õppis Keila 1. Keskkoolis 1962–1973, Tartu Riiklikus Ülikoolis füüsika-keemiateaduskonnas optika ja spektroskoopia erialal 1976–1981; Tallinna Polütehnilise Instituudi aspirantuuris 1983–1986. Füüsika-matemaatikateaduste kandidaat 1987 (Tartu Ülikool, kinnitus 1987, " Recombination Centres in Zinc and Cadmium Sulphides").

## Töökäik
EPT Tallinna osakonna autojuht 1975–1976. 

TPI/TTÜ: füüsika kateedri laborant, assistent 1981–1983, nooremteadur 1987; optoelektroonika materjalide labori vanemteadur 1987–1992, sektorijuhataja 1989–1990; materjalitehnika/materjaliteaduse instituudi pooljuhtmaterjalide tehnoloogia õppetooli vanemteadur 1992–2016; füüsikainstituudi rakendusfüüsika professor ja õppetooli juhataja 2004–2016; materjali- ja keskkonnatehnoloogia instituudi vanemteadur 2017–2018; küberneetikainstituudi professor 2017-2021, küberneetika instituudi emeriitprofessor ning materjali- ja keskkonnatehnoloogia instituudi vanemteadur aastast 2022. 

## Teadustöö
AIIBVI tüüpi materjalide luminestsents; tahke keha füüsika ja keemia; rekombinatsioontsentrid pooljuhtides; punktdefektide moodustumisprotsessid;
päikesepatareid ja nende füüsika. 

Üle 200 teaduspublikatsiooni. Tema juhendamisel on kaitstud 7 doktori- ja 11 magistritööd. 

### Teaduskorralduslik tegevus
Eesti Füüsika Seltsi liige; Ülemaailmse Rakendusoptika Ühingu (SPIE) liige; EMRSi (European Materials Research Society) liige. 

## Tunnustus
* 1998 Eesti Vabariigi teaduspreemia (tehnikateadused – Enn Mellikov (kollektiivi juht), Mare Altosaar, Malle Krunks, Jüri Krustok, Vello Valdna, "Pooljuhtmaterjalid päikeseenergeetikale ja optoelektroonikale")
* 2021 Eesti Vabariigi teaduspreemia
* 2022 Valgetähe IV klassi teenetemärk

## Viited

## Välislingid
* "Eesti Teadusinfoportaal (ETIS)"
Oreaadid

**Oreaadid** (kreeka keeles *oreiades*) olid Vana-Kreeka mütoloogias mägedes ja metsades elavad nümfid.
Rahva Raamatu Kirjastus

**Rahva Raamatu Kirjastus** on Eesti kirjastus, mis on välja kasvanud Rahva Raamatu raamatupoeketist.   

2017. aastal alustas kirjastus tööd 12 raamatu kirjastamisega. Antakse välja nii väärtkirjanduse kordusväljaandeid kui ka uut tõlkekirjandust. 

Kirjastuse üks tegevussuundi on uute eesti keeles kirjutavate talentide otsimine ja nende loomingu avaldamine.

## Viited
Verner Oja

**Verner Oja** (7. november 1901 Pikakannu, Pindi vald, Võrumaa – 14. aprill 1991 Toronto, Kanada) oli eesti jurist.

Ta õppis 1917.-1923. aastal Võru Rahvahariduse Seltsi poeglaste gümnaasiumis. Osales Tartu kooliõpilaste pataljoni ridades koos venna Borisega Vabadussõjas. Õppis 1923–1927 Tartu Ülikooli õigusteaduskonnas ning kuulus Eesti Üliõpilaste Seltsi Põhjala ridadesse.

1927.–1941. aastal töötas ta Põllutööministeeriumi ning Kohtu- ja Siseministeeriumi sekretärina, 1941.–1944. aastal Tallinna linnavalitsuse abisekretärina. Pages 1944. aastal suure põgenemise ajal koos abikaasa, poja Tõnis Oja ja tütrega Rootsi, kust siirdus 1949. aastal Kanadasse. Töötas ametnikuna ettevõttes Canadian National Railway, kust jäi 1966. aastal pensionile.   

Verner Oja põrm on sängitatud Pindi kalmistule.

## Isiklikku
Verner Oja isa oli Pindi vallakirjutaja Alfred Oja ja ema Liisa Oja (neiupõlvenimega Urmann), vennad Boris Oja, Edmunt Oja, Henn Oja ja Mart Oja ning õed Tiina Oja, Susanne Teder, Senta Kõiv, Ottilie Oja ja Aive Matvere. Abiellus Juhan Tobiase tütre Lainega.

## Viited
Mart Oja

**Mart Oja** (15. juuli 1921 Pikakannu, Pindi vald, Võrumaa – 5. veebruar 2011 Kaunas, Leedu) oli soomepoiss.

Ta õppis Pikakannu algkoolis, Võru Progümnaasiumis ja Võru Ühisgümnaasiumis. Läks koos Valdeko Salumi ja Ülo Rätsnikuga suuskadel 5. märtsil 1940 Rohuneemelt üle lahe Soome. Tema elust soomepoisina ja hiljem kirjutab Suomen Kuvalehti.

## Isiklikku

Mart Oja isa on Alfred Oja ja ema Liisa Oja (neiupõlvenimega Urmann) ning vennad Verner Oja ja Edmunt Oja.
Oraator

**Oraator** on avalik kõneleja, kelleks on üldiselt keegi, kes on teistest kõneosavam.

Ajaloos on oraatorid olnud eriti lugupeetud näiteks Vana-Kreekas ja Vana-Roomas.

## Tuntud oraatoreid

* Julius Caesar
* Cicero
* Gorgias
* Demosthenes
* Antiphon

## Välislingid
* Voices Of Democracy
Victor Hedman

**Victor Erik Olof Hedman** (sündinud 18. detsembril 1990 Örnsköldsvikis) on Rootsi jäähokimängija, kes mängib kaitsjana NHL-i klubis Tampa Bay Lightning. Ta on klubi meeskonna asekapten.

Ta alustas klubikarjääri Rootsi klubis Modo Hockey, mille koosseis debüteeris ta Rootsi kõrgliigas hooajal 2007–08. Järgmisel hooajal valiti ta liiga hooaja uustulnukaks.

2009. aastal valiti ta NHL-i ''draft''is Lightningi poolt teise valikuna. Alates hooajast 2009–10 on ta kuulunud Lightningi põhikoosseisu.

Hooajal 2016–17 andis Hedman NHL-is kaitsemängijatest enim väravasööte (56). 2017–18 põhihooajal lõi ta 17 väravat, millega oli Calgary Flamesi mängija Dougie Hamiltoni ja Philadelphia Flyersi mängija Ivan Provorovi kõrval sel hooajal enim värava löönud kaitsemängija. Samal hooajal pälvis Hedman liiga hooaja parimale kaitsemängijale antava James Norris Memorial Trophy.

Hooajal 2019–20 tuli Hedman Lightningiga Stanley karika võitjaks. Ta pälvis Stanley karika väljalangemismängude väärtuslikumale mängijale antava Conn Smythe Trophy.

Aastatel 2017, 2018 ja 2020 on ta valitud NHL-i tähtede mängule. Hooajal 2017–18 valiti ta NHL-i hooaja sümboolsesse koosseisu (*[[NHL First All Star Team]]*) ning hooaegadel 2016–17, 2018–19 ja 2019–20 on ta valitud *[[NHL Second All Star Team]]*i. 2015. aastal valiti ta Hedman Rootsi aasta jäähokimängijaks.

Hooaja 2012–13 alguses toimunud NHL-i tööseisaku ajal mängis ta KHL-i klubis Astana Barõs.

2009. ja 2010. aastal võitis ta Rootsi kuni 20-aastaste koondisega juunioride maailmameistrivõistlustel hõbemedali. 2017. aastal tuli Hedman Rootsi jäähokikoondisega maailmameistriks. Lisaks võitis ta 2010. aasta maailmameistrivõistlustel pronksmedali. 

## Välislingid

* Victor Hedman NHL.com lehel
* Victor Hedman hockeydb.com lehel
Ellen Niirman

**Ellen Alide Niirman(n)** (6. juuli (24. juuni vkj) 1907 Tallinn – 27. märts 1970 Tallinn) oli eesti proosakirjanik.

Ta sündis metallitöölise perekonnas. Mõnekuuselt jäi ta lastehalvatusse. 1915. aasta algul suri ta isa ning kuueliikmeline perekond jäi ainelisse kitsikusse.

Ometi lõpetas ta 1928. aastal Tallinna Linna 2. Tütarlaste Gümnaasiumi ja õppis aastatel 1930–1932 Tartu Ülikooli filosoofiateaduskonnas, mille katkestas tuberkuloosi tõttu.

Töötas eratunniandja ja repetiitorina, oli aastatel 1940–1941 kirjastuse Pedagoogiline Kirjandus ja 1941–1947 Eesti Kirjastuse korrektor, 1951–1966 Eesti NSV Teaduste Akadeemia Keskraamatukogu töötaja, viimati töötlemise ja kataloogide osakonna toimetaja.

Märtsipommitamisel kaotas ta oma kodu koos raamatute ja muu kirjavaraga Tallinnas Luha tänaval, elas pärast seda mõnda aega Suure-Jaanis Viljandimaal.

Mitu korda katkestas kehv tervis edaspidigi töid, viimase kuuldemängu lõpetas ta juba tulemusteta vähiravi lõpuosas.

## Looming
Novellide ja kuuldemängude autor:
*1939 "Vaibunud tuuled", kuuldemäng
*1942 "Punase kuu all", kuuldemäng
*1944 "Vikerkaart mööda" (kuuldemäng; käsikiri pääses märtsipommitamisel, kuid läks hiljem kaduma)
*"Konna-Ella" (novell). Looming 3/ 1965 
*"Moonika ja meie" (novell). Looming 12/ 1966
*"Leegike" (novell). Looming 8/ 1967
*"Uus arveametnik" (novell). Edasi, 27. aprill 1969 
*1969 "Viis visiiti", kuuldemäng. Eesti Raadio, 26. veebruar 1970
**1973 tehti selle põhjal telelavastus "Ma näen" (lavastaja Gunnar Kilgas)

## Tunnustus
*1939 Tallinna Ringhäälingu kuuldemängude võistluse auhind (kuuldemäng "Vaibunud tuuled" eest) 
*1944 Eesti Kutsekogude peaosakonna väikenäidendite võistluse 1. auhind (kuuldemäng "Vikerkaart mööda" eest) 
*1965 Loomingu novellivõistluse 3. auhind (novell "Konna-Ella" eest)

## Viited

## Kirjandus
*"9. märtsi tulikahjust päästetud käsikiri tõi auhinna". Eesti Sõna nr 167, 21. juuli 1944. Lk 4
*"Ellen Niirman" (nekroloog). Sirp ja Vasar nr 15, 10. aprill 1970. Lk 7
*Vaime Kabur. "Niirman, Ellen, prosaist". // Eesti kirjarahva leksikon. Tallinn 1995. Lk 373

## Välislingid
*''Album Academicum Universitatis Tartuensis 1918–1944''
*Haud Tallinna Rahumäe kalmistul
Alfred Oja (omavalitsustegelane)

** Alfred Oja ** (16. juuni 1872 Koigera, Erastvere vald, Võrumaa – 29. detsember 1949 Tšeremhovo, Irkutski oblast, Vene NFSV) oli alates 1896. aastast mitu ametiaega Pindi vallakirjutaja. Lõpetas Võru linnakooli. Tegeles mesinduse ja ilmavaatlusega. Saadeti märtsiküüditamise ajal Siberisse. 

## Isiklikku
Alfred Oja vend on Robert Oja. Abiellus Pindi vallavanema Peeter Urmanni tütre Liisaga.

## Viited
Robert Oja

**Robert Oja** (2. oktoober 1881 Koigera, Erastvere vald, Võrumaa – 3. oktoober 1955) oli Kanepi koolmeister.

Ta lõpetas Kanepi kihelkonnakooli. Sattus I maailmasõjas Austrias sõjavangi. Töötas Erastvere Suureküla algkooli juhatajana aastatel 1901–1914, 1919–1943. Algatas Erastvere uue koolimaja ehituse (1927). Kuulus Erastvere vallavolikokku. Oli Kanepi Lauluseltsi juhtivtegelane ja üks Erastvere Ühispanga asutajaid. 

## Viited
Nieporęt

**Nieporęt** on küla Poolas Masoovia vojevoodkonnas Legionowo maakonnas, Nieporęti valla halduskeskus.

Nieporęt asub Narewi jõele rajatud Zegrze veehoidla kaldal, Varssavi kesklinnast umbes 23 km põhjas.

Nieporęt sai linnaõigused 1484. aastal, kuid kaotas need 18. sajandil.

## Viited
Karniszyn

**Karniszyn** on küla Poolas Masoovia vojevoodkonnas Żuromini maakonnas Bieżuńi vallas. Karniszyn asub Bieżuńist umbes 2 km kirdes, Żurominist ligikaudu 10 km lõunas.

Karniszyn sai linnaõigused 1519. aastal, kuid kaotas need enne 1662. aastat.

## Viited
Aive Matvere

**Aive Matvere** (sünninimi **Adeline Oja**; 6. aprill 1914 Pikakannu, Pindi vald, Võrumaa – 23. jaanuar 1991 Väimela) oli eesti haridustegelane.

Ta õppis aastatel 1928–1933 Võru Rahvahariduse Seltsi Eraühisgümnaasiumi humanitaarharus ning 1933–1935 Kehtna Kõrgemas Kodumajanduskoolis. Töötas Vana-Antsla Kodumajanduskoolis õpetajana ja Toompeal Eesti Vabariigi Siseministeeriumi allasutuses kokk-perenaisena. 

Oli abielus Oskar Matverega.
Edmunt Oja

**Edmund Oja** (6. märts 1911 Pikakannu, Pindi vald, Võrumaa – 5. november 1946 Norillagi vangilaager, Norilsk, Krasnojarski krai, Vene NFSV) oli eesti omavalitsustegelane.

Õppis 1927.-1932. aastal Võru Rahvahariduse Seltsi Ühisgümnaasiumi reaalharus. Pärast sõjaväeteenistust sai aastatel 1932–1933 reservohvitseri väljaõppe Sõjakoolis. Pälvis 1934. aastal lipniku auastme. Õppis 1936–1939 Tartu Ülikoolis õigusteadust (ei lõpetanud). Oli korporatsiooni Rotalia liige. 

Töötas Ahja vallasekretärina ning kuulus Kaitseliidu Võnnu malevkonda. Saksa okupatsiooni ajal kuulus Omakaitsesse. 

Arreteeriti NKVD poolt 4. novembril 1944 Tartumaal Kambja vallas. Eesti NSV Siseministeeriumi Vägede Sõjatribunal mõistis ta Vene NSFV Kriminaalkoodeksi §58-1a järgi süüdi ning talle määrati 25 + 5 aastat vabaduse kaotust. Suri 1946. aasta novembris Norillagi vangilaagris.

## Isiklikku
Edmund Oja isa oli Alfred Oja. Tema vennad olid Boris Oja, Verner Oja, Henn Oja ja Mart Oja ning õed Tiina Oja, Susanne Teder, Senta Kõiv ja Aive Matvere. Abikaasa Endla Oja (neiupõlvenimega Unt) töötas enne pensionile jäämist Tartu Riiklikus Ülikoolis.

## Välislingid
* Album Academicum Universitatis Tartuensis 1918–1944
* Maaleht
Fugu

***Fugu*** (jaapani keeles 河豚; 鰒; フグ) on jaapani roog, mida valmistatakse kerakala lihast. *Fugu*'t serveeritakse peamiselt *[[sashimi]]*'na. Fugu sashimi valmistamiseks kasutatakse terava otsaga *yanagi ba* tüüpi sashiminuga *fugu hiki*, mille tera on tavalisest yanagi ba'st peenem ja painduvam. Seda hoitakse teistest nugadest eraldi.

Kuigi *fugu* on Jaapanis delikatess, võib selle söömine olla eluohtlik, kuna kerakala on surmavalt mürgine. Seega tuleb kerakalast ettevaatlikult eemaldada mürgised osad, ilma et liha mürgitataks.

Kerakala maks, munasarjad, olenevalt liigist ka silmad ja nahk sisaldavad närvimürki tetrodotoksiini, mis halvab ohvri lihased, kuigi ohver ise jääb teadvusele. Lõpuks ei suuda ohver enam hingata ja sureb lämbumise tõttu. Vastumürki teada ei ole, tavalisim ravivõte on ohvri hingamiselundkonna ning südame-veresoonkonna toetamine, kuni mürk on ainevahetuse käigus organismist eemaldatud. Kuigi kala maksa peetakse maitsvaimaks osaks, sisaldab see surmavas koguses mürki, mistõttu on Jaapanis alates 1984. aastast selle restoranis serveerimine keelatud.

On tehtud kindlaks, et kerakala mürgisus tuleb sellest, et kala sööb tetrodotoksiiniliste bakteritega nakatunud loomi, mille vastu kalal endal tekib aja jooksul resistentsus.

*Fugu*'t on Jaapanis söödud juba sajandeid. Tokugawa šogunaadi ajal oli Edos (Tōkyō tollane nimi) ja selle mõjupiirkonnas *fugu* söömine keelatud, samal ajal Jaapani lääneosas, kus šogunaadi võim oli väiksem ja kerakala oli lihtsam saada, arendati paljusid valmistamisviise, et kala ohutult süüa. Meiji perioodil oli paljudes kohtades *fugu* söömine keelatud. Tänapäeval on *fugu* ainus roog, mida Jaapani keiser süüa ei tohi.

*Fugu* valmistamine ja müük on Jaapanis rangelt reguleeritud. Alates 1958. aastast on litsents kohustuslik. Kõigepealt tuleb harjutada vähemalt kaks-kolm aastat õpipoisina, siis sooritada kahetunnine kirjalik eksam ja lõpuks 20-minutine praktiline eksam, mille jooksul peab praktikant kala puhastama, eemaldama mürgised osad ilma kalaliha mürgitamata, eraldama need teisele alusele, need märgistama ja seejärel panema lukustatud karpi, puhastatud kalafileest valmistama *[[sashimi]]* ja selle ära sööma. Ainult ligi 35% litsentsi taotlejatest läbib eksamid. Kala mürgised osad, mis pandi lukustatud karpi, viiakse tagasi varustajale, kes need hävitab keemilisel teel.
Hrõhori Halahan

**Hrõhori Anatolijovõtš Halahan** (ukraina keeles *Григорій Анатолійович Галаган*) on Ukraina sõjaväelane. 

## Sõjaväeteenistus
2020–2022 oli ta Ukraina erioperatsioonijõudude ülem. Jätkas teenistust SBU Alfa ülema asetäitjana.

## Autasud
* 2021 – Ukraina heaks tehtud sõjaväeteenistuse eest

## Viited
Gielniów

**Gielniów** on linn Poolas Masoovia vojevoodkonnas Przysucha maakonnas, Gielniówi valla halduskeskus. Gielniów asub Przysuchast ligi 11 km lääneloodes.

Gielniów sai linnaõigused 1455. aastal, kuid kaotas need 1869. aastal.

Gielniów sai linnaõigused tagasi 1. jaanuaril 2024.

## Viited
Boćki

**Boćki** on küla Poolas Podlaasia vojevoodkonnas Bielski maakonnas, Boćki valla halduskeskus. Boćki asub Bielsk Podlaskist ligi 16 km edelas ja Białystokist umbes 54 km lõunas.

Boćki sai linnaõigused 1509. aastal, kuid kaotas need 1934. aastal.

## Viited
Sidra

**Sidra** on küla Poolas Podlaasia vojevoodkonnas Sokółka maakonnas, Sidra valla halduskeskus. Sidra asub Valgevene piirist ligi 13 km kaugusel, Sokółkast umbes 17 km põhjas ja Białystokist ligikaudu 51 km põhjaloodes.

Sidra sai linnaõigused 1566. aastal Poola kuningalt Zygmunt II Augustilt. Sidra kaotas linnaõigused 1897. aastal.

## Viited
Rutki-Kossaki

**Rutki-Kossaki** on küla Poolas Podlaasia vojevoodkonnas Zambrówi maakonnas, Rutki valla halduskeskus. Rutki-Kossaki asub Zambrówist ligi 18 km kirdes ja Białystokist umbes 48 km läänes.

Rutki-Kossaki sai linnaõigused 1760. aastal, kuid kaotas need enne 1810. aastat.

## Viited
Ruszczany

**Ruszczany** on küla Poolas Podlaasia vojevoodkonnas Białystoki maakonnas Choroszczi vallas. Ruszczany asub Choroszczist umbes 2,5 km ja Białystoki kesklinnast ligikaudu 14 km läänes.

## Viited
Sztabin

**Sztabin** (leedu keeles *Štabinas*,*Stabinis*) on küla Poolas Podlaasia vojevoodkonnas Augustówi maakonnas, Sztabini valla halduskeskus. Sztabin asub Biebrza jõe ääres, Augustówist umbes 20 km lõunakagus ja Białystokist ligikaudu 62 km põhjas.

Sztabin sai linnaõigused 1760. aastal, kuid kaotas need 1897. aastal.

## Viited
Michel von Tell

**Michel von Tell** (sündinud 8. oktoobril 1980) on Šveitsi koomik, ajakirjanik ja ettevõtja.

## Elukäik

Michel von Tell mängis pesapalli Šveitsi NLB liigas. Alates 2000. aastate algusest on ta töötanud ettevõtjana, ajakirjanikuna ja poliitilise nõustajana.Ta on nõustanud kõrgetasemelisi poliitikuid üle kogu Euroopa, USA-s ja ka Aafrikas ning juhtinud nende valimiskampaaniaid. Umbes 2010. aastal tootis ta mõned filmid ja juhtis üht poliitika ja ühiskonna teemal kõige edukamat podcasti. Tema saate külalisteks olid Peter Scholl-Latour, Gerhart Baum, Christoph Sieber, Jack Nasher, Adriane von Schirach, Reiner Langhans ja paljud teised. Vabal ajal on ta edukas pokkerimängija, kes on riigi parimate nimekirjas, ja esineb rahvusvaheliselt edukalt DJ-na. Sellega seoses on ta esinenud näiteks legendaarses Space klubis Ibizal, Zürichi tänavaparaadil ja Full Moon festivalil Tais. Lisaks sõidab ta autode ja mootorrataste võidusõite. 2000. aastal Ruanda rallil saavutas ta kuuenda koha. Lisaks osales ta Porsche meeskonnas Nürburgringi 24 tunni Eco Grand Prix võistlusel. 2021. aastal püstitas ta maailmarekordi esimesel elektrilisel Harley mootorrattal, läbides 1723 km 24 tunni jooksul, sealhulgas peatused akude laadimiseks.
## Maailmarekord

2020. aasta märtsis püstitas ta esimese elektrilise Harley Davidsoniga maailmarekordi, kui läbis 1723 kilomeetrit vähem kui 24 tunniga.

## Viited


## Välislingid
* Michel v. Tell IMDb
Kampinos

**Kampinos** on küla Poolas Masoovia vojevoodkonnas Lääne-Varssavi maakonnas, Kampinose valla halduskeskus. Kampinos asub Varssavi kesklinnast umbes 33 km läänes.

Kampinosel olid linnaõigused aastatel 1414–1579.

## Viited
ORF III

**ORF III** (mõnikord ka **ORF 3**) on Austria rahvusringhäälingu Österreichischer Rundfunk telekanal.

## Vaata ka
* ORF 1
* ORF 2
* ORF Sport +

## Välislingid
* orf3.at
ORF Sport +

**ORF SPORT +** (varem **ORF Sport Plus**) on Austria rahvusringhäälingu Österreichischer Rundfunk spordikanal.

## Logode ajalugu

ORF Sport Plus logo.svg|2006–2011
ORF Sport +.svg|2011–


## Vaata ka
* ORF 1
* ORF 2
* ORF III

## Välislingid
* tv.orf.at/orfsportplus
Milejczyce

**Milejczyce** (ukraina keeles *Мілейчиці*, valgevene keeles *Мілейчыцы*) on küla Poolas Podlaasia vojevoodkonnas Siemiatycze maakonnas, Milejczyce valla halduskeskus. Milejczyce asub Valgevene piirist umbes 16 km kaugusel, Siemiatyczest 21 km idakirdes ja Białystokist 69 km lõunas.

Milejczycet on esmamainitud 1136. aastal, linnaõigused sai 1516. aastal. Milejczyce kaotas linnaõigused 1897. aastal.

## Viited
Joy of Satan

**Joy of Satan** on internetivõrgustik mis propageerib satanismi ja natsionaalsotsialismi. Joy of Satana asutas Maxine Dietrich (pseudonüüm). Joy of Satan usub et Saatan on  blondide juuste ja valge nahaga kosmilist päritolu jumal kes lõi inimkonna. Joy of Satan käsitleb kristlust kommunismi kaksikvennana, sest nii Jeesus Kristlus kui ka Karl Marx olid rahvuselt juudid.
## Välislingid
Ingliskeelne koduleht

Eestikeelne koduleht
Blake Coleman

**Blake Coleman** (sündinud 28. novembril 1991 Planos Texases) on USA jäähokimängija, kes mängib keskründajana NHL-i klubis Calgary Flames.

Aastatel 2009–2011 mängis ta United States Hockey League'is. Aastatel 2011–2014 mängis ta neli hooaega Miami Ülikooli jäähokimeeskonnas.

2011. aastal valis New Jersey Devils ta NHL-i ''draft''is 75. valikuna. 2015. aastal liitus ta New Jersey Devilsi noorteklubiga Albany Devils, mis mängis American Hockey League'is. NHL-is debüteeris Coleman New Jersey Devilsi meeskonnas hooajal 2016–17. Esimese värava lõi ta liigas 26. märtsil 2017 mängus Dallas Starsi vastu.

2020. aasta veebruaris siirdus ta Tampa Bay Lightningi. Aastatel 2020 ja 2021 võitis ta Lightningiga Stanley karikavõistlused.

2021. aasta juulis sõlmis ta kuueaastase lepingu Calgary Flamesiga.

2018. aasta maailmameistrivõistlustel võitis Coleman USA jäähokikoondise koosseisus pronksmedali.

## Viited

## Välislingid
* Blake Coleman NHL.com lehel
* Blake Coleman hockeydb.com lehel
Berżniki

**Berżniki** on küla Poolas Podlaasia vojevoodkonnas Sejny maakonnas Sejny vallas. Berżniki asub Leedu piirist umbes 3 km kaugusel, Sejnyst umbes 8,5 km idakagus.

Berżniki sai linnaõigused 1551. aastal. Berżniki kaotas linnaõigused 1805. aastal.

## Viited
Anthony Cirelli

**Anthony Cirelli** (sündinud 15. juulil 1997 Woodbridge'is Ontario provintsis) on Kanada jäähokimängija, kes mängib keskründajana NHL-i klubis Tampa Bay Lightning.

Aastatel 2014–2017 mängis ta Ontario Hockey League'i klubis Oshawa Generals, kellega võitis 2015. aastal Memorial Cup'i. Hooaja 2016–17 teises pooles mängis ta Erie Ottersiga, kellega võitis hooaja lõpus Memorial Cupi.

2015. aastal valiti ta NHL-i ''draft''is Lightningi poolt 72. valikuna. Suurema osa hooajast 2017–18 mängis ta Lightningi noorteklubis Syracuse Crunch American Hockey League'is. NHL-is tegi ta Lightningi meeskonnas debüüdi 1. märtsil 2018 mängus Dallas Starsi vastu ja lõi selles mängus ka värava. Järgmisel hooajal mängis ta Lightningi põhikoosseisus ning ta valiti liiga hooaja uustulnukate sümboolsesse koosseisu (*[[NHL All-Rookie Team]]*).

2017. aastal võitis Cirelli Kanada kuni 20-aastaste koondisega juunioride maailmameistrivõistlustel hõbemedali. 2019. aasta maailmameistrivõistlustel võitis ta hõbemedali Kanada jäähokikoondise koosseisus.

## Välislingid
* Anthony Cirelli NHL.com lehel
* Anthony Cirelli hockeydb.com lehel
Barclay Goodrow

**Barclay Goodrow** (sündinud 26. veebruaril 1993 Torontos) on Kanada jäähokimängija, kes mängib NHL-i klubis New York Rangers ründajana paremäärel.

Aastatel 2009–2014 mängis ta Ontario Hockey League'i klubis Brampton Battalioni (viimasel hooajal North Bay Battalionis).

2014. aasta märtsis sõlmis ta lepingu NHL-i klubiga San Jose Sharks. 9. detsembril 2014 lõi ta mängus Edmonton Oilersi vastu oma esimese värava NHL-is. Hooaegadel 2015–16 ja 2016–17 mängis Goodrow põhiliselt Sharksi noorteklubis San Jose Barracuda American Hockey League'is. 2016. aastal osales ta AHL-i tähtede mängul.

2020. aasta veebruaris liitus ta Tampa Bay Lightningiga. Aastatel 2020 ja 2021 võitis ta klubiga Stanley karikavõistlused.

2021. aasta juulis müüdi tema mängijaõigused New York Rangersile, misjärel sõlmis ta klubiga kuueaastase lepingu.

## Viited

## Välislingid
* Barclay Goodrow NHL.com lehel
* Barclay Goodrow hockeydb.com lehel
Miastkowo

**Miastkowo** on küla Poolas Podlaasia vojevoodkonnas Łomża maakonnas, Miastkowo valla halduskeskus. Miastkowo asub Łomżast umbes 16 km läänes.

Miastkowot on esmamainitud 1413. aastal. Miastkowo sai linnaõigused enne 1735. aastat, kuid kaotas need 1801. aastal.

## Viited
Ö1

**Österreich 1** (**Ö1**) on Austria ringhäälingu Österreichischer Rundfunk (ORF) saksakeelne peamine raadiojaam.

## Logode ajalugu

Österreich 1 logo (2012).svg|1992-2017
Österreich 1 logo (2008).svg|1992-2017
Österreich 1 2017 logo.svg|2017-


## Saated
* "Alte Musik – neu interpretiert" - muusika otse ORF KulturCafést
* "Ambiente – von der Kunst des Reisens" - reisimine (Lääne-Euroopa)
* "Apropos Oper" - muusika; Viini Riigiooperi raadiosaade
* "Contra – Kabarett und Kleinkunst" - teater
* "Der Guglhupf" - satiir, kabaree (kuni 2009)
* "Diagonal – Radio für Zeitgenoss/innen" - kultuur ja ühiskond
* "Dimensionen – die Welt der Wissenschaft" - teadussaade
* "Du holde Kunst" - kultuur, kunstnike ja nende töö esitamine
* "Erfüllte Zeit" - religioon
* "Ex libris – das Bücherradio" - kirjandus
* "Ganz Ich - Wohlfühlen mit Ö1" - tervislik eluviis
* "gehört.gewusst. - das Ö1 Quiz" - mälumäng
* "help - das Konsumentenmagazin" - tarbijateave ning nõuanded
* "Hörbilder" - geograafia
* "Kabarett direkt" - kultuur
* "Ö1 Klassik-Treffpunkt" - intervjuud otse ORF KulturCafést
* "Kontext – Sachbücher und Themen" - informatsioon
* "Kunstradio – Radiokunst" - kunst
* "Leporello: Menschen – Moden – Lebenskunst" - kultuur
* "Matinee live" - muusika
* "matrix – computer & neue medien" - infotehnoloogia, arvutid
* "Menschenbilder" - ühiskond
* "Mittagsjournal" - keskpäevased uudised
* "Moment – Leben heute" - ühiskond
* "Morgenjournal" - hommikused uudised
* "Motive – aus dem evangelischen Leben" - protestantism
* "Pasticcio" - muusika
* "Patina" - materjal ORF arhiivist
* "Praxis – Religion und Gesellschaft" - religioon ja ühiskond
* "Radiogeschichten" - biograafiad
* "Radiodoktor - das Ö1 Gesundheitsmagazin" - tervis
* "Radiokolleg" - informatsioon
* "Religion Aktuell" - religioon
* "Rudi Radiohund" - lastesaade
* "Spielräume" - muusika
* "Synchron – das Filmmagazin" - filmiarvustused
* "Terra incognita" - riigid ja kultuurid
* "Texte – neue Literatur aus Österreich" - Austria kirjandus
* "Tonspuren" - kultuur
* "Von Tag zu Tag" - ajalugu

## Vaata ka
* Hitradio Ö3
* FM4
* Radio Burgenland
* Radio Kärnten
* Radio Niederösterreich
* Radio Oberösterreich
* Radio Salzburg
* Radio Slovenski
* Radio Steiermark
* Radio Tirol
* Radio Vorarlberg
* Radio Wien

## Välislingid
* oe1.orf.at
* radiothek.orf.at/oe1
* oe1.orf.at/programm
Jeleniewo

**Jeleniewo** on küla Poolas Podlaasia vojevoodkonnas Suwałki maakonnas, Jeleniewo valla halduskeskus.

Jeleniewo asub Leedu piirist umbes 15 km kaugusel ja Venemaa (Kaliningradi oblasti) piirist ligi 20 km kaugusel, Suwałkist 11 km põhjas.

Jeleniewo sai linnaõigused 1780. aasta paiku, kuid kaotas need 1800. aastal.

## Viited
Małyń

**Małyń** on küla Poolas Łódźi vojevoodkonnas Poddębice maakonnas Zadzimi vallas.

Małyńi on esmamainitud 1392. aastal. Małyń sai linnaõigused 1549. aastal, kuid kaotas need 1654. aastal.

## Viited
Narewka

**Narewka** (valgevene keeles *Нараўка*) on küla Poolas Podlaasia vojevoodkonnas Hajnówka maakonnas, Narewka valla halduskeskus.

Narewka asub Valgevene piirist 11 km kaugusel, Hajnówkast 16 km kirdes ja Białystokist umbes 53 km kagus.

Narewkal olid linnaõigused 19. sajandi esimesest poolest kuni 1875. aastani.

## Viited
Wizna

**Wizna** on küla Poolas Podlaasia vojevoodkonnas Łomża maakonnas, Wizna valla halduskeskus. Wizna asub Biebrza jõe ääres, Łomżast umbes 22 km idas.

Wiznat on esmamainitud 1113. aastal. Wizna sai linnaõigused 1435. aastal, kuid kaotas need 1870. aastal.

Wizna lähedal toimus 1939. aasta 7.–10. septembrini Saksa ja Poola vägede vahel Wizna lahing.

## Viited
Oktoober 2020

**Oktoober 2020**, kroonika

2020. aasta oktoober algas neljapäeval ja lõppes 31 ööpäeva pärast laupäeval.

## [[1. oktoober]]
*...
## [[2. oktoober]]
*Ameerika Ühendriikide presidendi Donald Trumpi koroonaviiruse proov osutus positiivseks ja ta viidi haiglasse.
## [[3. oktoober]]
*...
## [[5. oktoober]]
*Karolinska Instituudi teatel pälvisid Nobeli füsioloogia- või meditsiiniauhinna C-hepatiidi viiruse avastajad Harvey J. Alter, Michael Houghton, Charles M. Rice.

## [[10. oktoober]]
* Armeenia ja Aserbaidžaan sõlmisid Mägi-Karabahhis relvarahu.

## [[20. oktoober]]
* NASA kosmosesond OSIRIS-REx laskus 101955 Bennu pinnale ja sai esimeseks Ameerika Ühendriikide kosmosesondiks, mis on asteroidilt pinnaseproove võtnud.

## [[23. oktoober]]
* Falklandi saared kuulutati 38 aastat pärast Falklandi sõja lõppu maamiinivabaks.

## Viited
Lihatööstus

**Lihatööstus** on toiduainetööstuse haru, mis tegeleb veise-, sea-, lamba-, linnu-, küüliku-, hobuse- ning teiste kodu- ja metsloomade liha ümbertöötlemisega. 

Protsess algab koduloomade tapmisest tapamajas, pärast eraldatakse liha kontidest.
 
Osa toodangust (toorliha) läheb kohe tarbimiseks, aga teine osa läheb vorsti, suitsutatud liha, lihakonservide, loomatoidu, ravimite (insuliin, hepariin), suletoodete, liima, želatiini tootmiseks.

Energia, pestitsiidide, sööta, mulla ja taastumatud ressursside kasutamist arvestades on majanduslikult kõige kasulikum linnuliha tootmine ja kasutum veiseliha tootmine.
Festivali i Këngës

**Festivali i Këngës** on iga-aastane Albaania lauluvõistlus, mida korraldab rahvusringhääling Radio Televizioni Shqiptar (RTSH). See on toimunud alates 1962. aastast. 2003. aastast on see olnud Albaania eelvoor Eurovisiooni lauluvõistlusel.

## Võitjad

## Vaata ka
* Albaania Eurovisiooni lauluvõistlusel

## Välislingid
* Festivali koduleht
* RTSH koduleht
Kammpilvik

**Kammpilvik** (*Russula recondita*, varem *Russula pectinatoides*) on pilvikuliste sugukonda pilviku perekonda kuuluv seen.

Kübar on kollakas- kuni hallikaspruun. Sarnaneb välimuselt rihvelpilvikuga, kuid on maheda maitse ja õlilõhnaga.

Kammpilvik ei ole söögiseen.

Kammpilvik kasvab lehtmetsades, eriti tammikutes. Eestis on teda leitud väga harva vaid Saaremaalt. eElurikkuse andmebaasi järgi on kammpilvikut leitud ka Hiiumaa laidudelt ja Kagu-Eestist.

Kammpilvikut peeti kaua holarktilise levikuga rihvelpilviku alamliigiks. 2017. aastal avaldatud uurimuse järgi on Euroopas ja Põhja-Ameerikas levinud seni kammpilvikuks peetud seen kaks eri liiki. Ameerikas esinevale liigile jäeti nimi *Russula pectinatoides* ja Euroopas levinud liigile anti nimeks *Russula recondita*.

## Viited

## Välislingid

*
Venemaa keisririigi välisministrite loend

**Venemaa Keisririigi välisministrite loend** on loetelu Venemaa Keisririigi Välisministeeriumi juhtidest alates ministeeriumi loomisest 1802. aastal kuni 1917. aasta Veebruarirevolutsioonini. 

## Vaata ka
*Venemaa Keisririigi Välisministeerium

## Viited
Soome-ugri rahvaste III maailmakongress

**Soome-ugri rahvaste III maailmakongress** toimus 10.–13. detsembril 2000 Soome Vabariigi pealinnas Helsingis. Soome-Venemaa Ühingu (Suomi-Venäjä-Seura) ja M. A. Castréni Seltsi koostööna korraldatud kongress kogunes Finlandia-talos. Üritusel viibisid esimest korda ka kõigi kolme soome-ugri rahvusriigi – Eesti, Ungari ja Soome – presidendid.

Maailmakongressi peateema oli “Soome-ugri maailm kolmandal aastatuhandel – arenguperspektiivid”.

Osales ligi 600 delegaati ja vaatlejat. Vastavalt reglemendile on hääletamisel igal soome-ugri rahva delegatsioonil üks hääl. Delegaatidena osalesid eestlased, ersad, handid, ingerisoomlased, isurid, karjalased, komid, liivlased, mansid, marid, mokšad, neenetsid, saamid, setud, sölkupid, udmurdid, ungarlased ja vepslased. Vaatlejatena olid kohal soome-ugri maade ja Venemaa Föderatsiooni ametlikud esindajad.

Avamisel pidasid tervituskõned kõik kolm soome-ugri presidenti: Soome president Tarja Halonen, Ungari president Ferenc Mádl ja Eesti president Lennart Meri. Ungari president Ferenc Mádl andis edasi ka Ungari eelmise presidendi Árpád Gönczi tervituse. Venemaa Föderatsiooni kõrgeim esindaja, rahvus- ja migratsioonipoliitika minister Aleksandr Blohhin, luges ette Venemaa presidendi Vladimir Putini tervituse.

Avapäeval esitati kongressile lisaks delegatsioonide ettekannetele ka Soome-Ugri Rahvaste Konsultatiivkomitee aruanne nelja aasta jooksul tehtud tööst. 12. detsembril toimus kongressi töö neljas – poliitika, kultuuri ja hariduse, ökoloogia ja tervishoiu, meedia ja informatsioonisüsteemid – töörühmas.

Töörühmad esitasid kongressile soovitused edasiseks koostööks ja soome-ugri rahvaste olukorra parandamiseks.

13. detsembril võeti vastu kongressi resolutsioon. 

Lõppsõnavõtuga pöördus kongressil osalejate poole Soome parlamendi esimees Riitta Uosukainen.

Paralleelselt soome-ugri rahvaste III maailmakongressiga, 9.–13. detsembrini, toimus Helsingis ka Soome-Ugri Rahvaste Noorteassotsiatsiooni (MAFUN) kongress. Vastu võeti kaks uut liikmesorganisatsiooni.

MAFUN-i kongressist võtsid osa eestlased, soomlased, karjalased, vepslased, ersad, mokšad, marid, udmurdid, komid, handid, mansid ja ungarlased. Otsused kandis sekretär Jussi Santeri Junttila ette ka soome-ugri rahvaste maailmakongressi lõppistungil.

Ametliku kongressitöö kõrval toimusid Soomes ka mitmed soomeugrilised kultuuriüritused. Soome-ugri teatrifestivalil “Karutapp” esinesid Eesti, Karjala, Ungari, Komi, Udmurdi, Handi, Saami ja Soome teatrid. 

11.–13. detsembrini toimus Espoos “Ugri röögatus: Kalevala MM 2000”, kus võisteldi runoviiside esitamises ja murdes laulmises. Teiste rahvalaulikutega pistsid “Ugri röögatusel” rinda Olavi Ruitlane, Veiko Märka, Aapo Ilves, Kauksi Ülle ja Sven Kivisildnik. Maailmameistriks kuulutati inglane Nick Hennessey.

## Välislingid
* Fenno-Ugria: soome-ugri rahvaste III maailmakongress
* Soome-ugri rahvaste III maailmakongressi resolutsioon
* Soome-ugri rahvaste esindusorganid maailmas
Louis Villecourt

**Louis Claude Etienne Villecourt** (7. juuli 1897 Paray le Monial – 19. detsember 1930 Pariis) oli prantsuse jurist ja diplomaat.

Õppis 1914–1918 Sorbonne'i Ülikoolis õigusteadust, sai doktorikraadi väitekirjaga "La protecion des minorités dans les Pays baltiques et la Société des Nations" (1925). Töötas 1921. aastast Eesti Pariisi saatkonnas, 1923. aastast oli saatkonna sekretär. 1924. aastal asus Eestisse, kus õppis ära kohaliku keele ning abiellus eestlannaga. 

1927. aastast oli Tartu Ülikoolis õppeülesannete täitja rahvusvahelise kaubandusõiguse alal. Avaldas "Prantsuse-Eesti sõnaraamatu" (1930), "L'université de Tartu 1919–1932" (1932) ning sarnas "Les états contemporains" raamatu "L'Estonie" (1932), milles leidub ka ülevaade eesti kunstist.

## Allikas

* Eesti biograafilise leksikoni täiendusköide. 1940.
Alarmsõiduk

**Alarmsõiduk** on kiireloomuliste ametiülesannete täitmiseks mõeldud sõiduk.

## Alarmsõiduki omanikud
Eesti Vabariigis eraisik alarmsõidukit omada ei saa. Alarmsõidukit saavad omada juriidilised isikud.

## Ametijärgne alarmsõiduõigus
Eestis on teatavate ametikohtadega seotud sõidukid alatiselt alarmsõiduõigusega. Sellisteks ametikohtadega seotud sõidukiteks on presidendi ametiauto, kaitseväe juhataja ametiauto, ministrite ametiautod jmt. Alarmsõidu tegemine ei ole kohustuslik vaid on vajaduspõhiselt võimalik. Alarmsõiduõigusega isik ei pea alati autos olema, kui tema ametisõiduk kasutab alarmsõidu õigust. Näiteks võidakse alarmsõitu kasutada ka ametnikule järgi minemiseks vmt põhjusel.

## Ülesandepõhine alarmsõiduõigus
Ülesandepõhine alarmsõiduõigus on politseisõidukil, kiirabisõidukil, päästesõidukil jne. Ülesandepõhisus tähendab, et alarmsõidu vajaduse peab tingima sõidukiga täidetava ülesande kiireloomulisus. Näiteks sõidab päästesõiduk sündmuskohale alarmsõidu õigust kasutades, kuid päästetöö lõppedes lahkub sündmuskohalt kõiki liiklusreegleid järgides. Üldiselt määrab alarmsõidu vajaduse häirekeskus, mille töötaja kasutab appikutsete prioriseerimist. Appikutse klassifitseeritakse varem määratletud tunnuste alusel. Kõik appikutsed ei eelda alarmsõidu kasutamist. Teatud juhtudel võib sõidukiga liikuva meeskonna juht iseseisvalt otsustada alarmsõidu õiguse kasutamise. Näiteks võib kiirabisõidukis patsiendi seisund järsult halveneda ning kiiremaks haiglasse jõudmiseks kasutatakse alarmsõitu, kuigi algne appikutse alarmsõidu luba ei andnud.

## Alarmsõidukite nimekiri
Valdkondade ministrid määravad allasutuste alarmsõidukite arvu. Kui arvu soovitakse muuta, siis selleks annab loa minister.

## Alarmsõiduki (alarmsõidukijuhi) õigused
Alarmsõiduk võib kõrvale kalduda osadest liiklusseaduse nõuetest. Näiteks võib alarmsõiduk ületada kiirust. Samas peab alarmsõidukjuht alati tagama ohutuse. Alarmsõidukijuht peab omama vastava kategooria juhitunnistust ja tema tervis peab vastama nõuetele. Läbitud peab olema spetsiaalne alarmsõidukijuhi täiendõpe. Alarmsõidukijuht peab olema kaine. Tuleb ette olukordi, kus alarmsõidukijuht peab kaaluma ega tema tegevus appiminekul põhjusta suuremat kahju. Sellisteks olukordadeks võivad olla sõit haljasalal, sõit tihedas rahvamurrus ja sõit vastassuunavööndis.

## Jälitussõiduk
Alarmsõiduki alaliigiks on jälitussõiduk. Jälitussõiduk ei kanna nähtavaid alarmsõidukitunnuseid (vilkurid; värvikombinatsioon), kuid omab alarmsõidukiga võrdseid õigusi. Jälitussõidukeid kasutatakse vaid julgeoleku valdkonnas ning jälitussõiduki juhil peab kaasas olema jälitussõiduki kaart.

## Viited
Chuy Bravo

**Chuy Bravo** (kodanikunimega **Jesús Melgoza**; 7. detsember 1956 Tangancícuaro, Michoacáni osariik – 14. detsember 2019 México) oli Mehhiko-USA näitleja ja meelelahutaja.

Ta oli  tuntud eelkõige Chelsea Handleri hilisõhtuse jutusaate "Chelsea Lately" kõrvalosalejana (2007–2014)

Kääbuskasvu tõttu oli ta vaid 130 cm pikk.
Ameerika Ühendriikide vahevalimised

**Vahevalimised** (inglise keeles *midterm elections*) toimuvad Ameerika Ühendriikides iga presidendi teisel ametiaastal, ehk täpselt presidendi ametiaja keskel. Vahevalimistel kuuluvad ümbervalimisele kõik 435 esindajatekoja kohta ja 33 või 34 sajast senati kohast.

Lisaks toimuvad 34 osariigis nelja-aastased kubernerivalimised, samas Vermontis ja New Hampshire'is kestab kuberneri üks ametiaeg vaid kaks aastat ja seega nendes osariikides toimuvad kubernerivalimised nii presidendivalimiste kui ka vahevalimiste ajal. Samuti toimuvad enamikus osariikides seadusandliku kogu ja osariigi ametnike – näiteks sekretäride (*Secretary of State*), peaprokuröride (*Attorney General*) ja rahandusministrite (*Treasurer*) valimised.

Vahevalimistele on omane väike valimisaktiivsus: kui viimase 60 aasta jooksul on presidendivalimiste valimisaktiivsus olnud ligi 50–60 protsenti, siis vahevalimistel käib valimas vaid ligi 40 protsenti valimisõiguslikest kodanikest. Vahevalimisi peetakse üldiselt referendumiks presidendi senisele tegevusele, tavaliselt presidendi partei kaotab vahevalimistel, mõnikord kaotab ka kontrolli vastasparteile. Pärast senati otsevalimisi on presidendi partei Kongressi vahevalimistel võitnud ainult kaheksal korral:

* 1914 (Woodrow Wilson) – demokraadid võitsid senatis juurde kolm kohta (50lt 53le), kuigi kaotasid esindajatekojas 61 kohta (291lt 230le)
* 1934 (Franklin D. Roosevelt) – demokraadid võitsid senatis juurde üheksa kohta (60lt 69le) ja esindajatekojas üheksa kohta (313lt 322le)
* 1962 (John F. Kennedy) – demokraadid võitsid senatis juurde neli kohta (64lt 68le), kuigi kaotasid esindajatekojas neli kohta (262lt 258le)
* 1970 (Richard Nixon) – vabariiklased võitsid senatis juurde kaks kohta (43lt 45le), kuid jäid endiselt vähemusse ja kaotasid esindajatekojas 12 kohta (192lt 180le)
* 1998 (Bill Clinton) – demokraadid võitsid esindajatekojas juurde neli kohta (207lt 211le), kuid jäid endiselt vähemusse, senati koosseis ei muutunud (45lt 45le)
* 2002 (George W. Bush) – vabariiklased võitsid senatis juurde kaks kohta (49lt 51le), saavutades kontrolli koja üle, ja esindajatekojas kaheksa kohta (221lt 229le)
* ja 2018 (Donald Trump) – vabariiklased võitsid senatis juurde kaks kohta (51lt 53le), kuid kaotasid esindajatekojas 40 kohta ja kontrolli koja üle (240lt 200le).
It's Okay to Not Be Okay

**It's Okay to Not Be Okay** on Lõuna-Korea telesari, milles mängivad Kim Soo-hyun ja Seo Ye-ji. See oli eetris tvN-is 20. juunist kuni 9. augustini 2020.

## Osatäitjad
* Kim Soo-hyun - Moon Gang-tae
* Seo Ye-ji - Ko Moon-young
* Oh Jung-se - Moon Sang-tae
* Park Kyu-young - Nam Ju-ri

## Välislingid
* Ametlik koduleht
Tiiu Otsus

**Tiiu Otsus** (aastani 1968 **Tiiu Pajo**; sündinud 22. augustil 1945 Viljandis) on eesti muusikapedagoog ja koorijuht. 

Otsus lõpetas koorijuhtimise erialal 1967. aastal Tartu Muusikakooli (õpetaja Roland Laasmäe) ja 1973 Tallinna Riikliku Konservatooriumi (Arvo Ratassepa klass). Ta on täiendanud end mitmel kursusel, sh „Muusikaõpetus Euroopa kultuurikontekstis” (2003). 

Töötanud muusikaõpetaja ja koorijuhina 1968–1978 Tartu 7. Keskkoolis, aastast 1978 Tartu 10. Keskkoolis (praegu Mart Reiniku Gümnaasium) (aastast 1997 vanemõpetaja). Olnud 1978–1987 ühtlasi Vanemuise teatri koormeister (1978–1983 peakoormeister) ja 1991–2001 Tartu Õpetajate Seminari koolimuusika didaktik. 

Asutas 1971 koos Vaike Uibopuuga Tartu Ülikooli Kammerkoori ja oli 1971–1981 selle dirigent. 

1996–2000 oli ta vabariikliku muusikaõpetuse ainenõukogu liige. On kirjutanud artikleid muusikahariduse teemal. 

Eesti Muusikaõpetajate Liidu liige (1997).
Raketa (laev, 1949)

**Raketa** (vene keeles *Ракета*, tõlkes 'rakett') oli pärast Teist maailmasõda Soomes sõjakahjutasukuunarina ehitatud 3-mastiline puust purjelaev.

## Ajalugu

Raketa ehitati 1949. aastal Soomes Raumas Filip Walter Hollmingi laevatehases sõjakahjude korvamiseks NSV Liidule. Kokku ehitati Soomes sõjakahjudeks 91 puukuunarit, Raketa oli selle tehase 19. laev (ja ka kogu sarja 46. laev).

Laev lasti vette 28. mail 1949 ja anti 12. detsembril samal aastal NSV Liidule üle. Ta oli arvel Eesti Merelaevanduses ja teenis Läänemerel kaubalaevana.

Ta kanti 1957. aastal maha ja vrakk jäeti Hara lahe Loksa küla rannikule (tänapäeval Kasispea küla rannikul). Kuna samasse kanti on aja jooksul jäetud mitu vrakki, on ka arvatud, et Raketa on juba hävinenud ja teda enam pole Hara lahe rannikul.

Ometi on Eesti Meremuuseumis piisavalt fotosid, et Loksa küla rannikul olevate vrakkide seast piisava kindlusega tunda ära Raketa vrakk, mis on veel tänaseni küllaltki suures osas säilinud.



## Pildid
Foto: Robert Treufeldt, 29. oktoober 2016

Fail:Raketa vrakk 01.jpg|Raketa vraki vöör rannast vaadatuna
Fail:Raketa vrakk 02.jpg|Raketa vrakk parema parda poolt rannast vaadatuna
Fail:Raketa vrakk 03.jpg|Raketa vrakk vasaku parda poolt rannast vaadatuna
Fail:Shipwreck of Raketa on the shore near Loksa in Estonia (July 2022).jpg|alt=|Raketa 2022. aasta juulis


## Viited

## Kirjandus
*Raigo Liiman. "Soomes ehitatud mootorpurjekad Loksal". Sõnumitooja, 8. aprill 2014
*"1954. Mootorpurjelaevad Raketa, Lutš, Saira, Tšaika, Kõpu, Mõntu, Ristna, Albatros". // 100 aastat kiilu all. Eesti lugu laevades. Eesti Meremuuseum. Tallinn 2015. Lk 80–81

## Välislingid

*Muinsuskaitseameti vrakiregister
*"Mootorkuunar "Raketa" kai ääres. Laeva kõrval meremees". Enne 1957. aastat. Eesti Meremuuseumi fotokogu, MM F 1555/2
*"Loksa rand. Kaugemal kaks laeva vrakki rannas". Tagumine on Raketa vrakk. Ants Pärna, 1962. Eesti Meremuuseumi fotokogu, MM F 832/8
*"Mootorkuunari "Raketa" vrakk Loksa rannas". Ants Pärna, 1962. Eesti Meremuuseumi fotokogu, MM F 832/16
*"Mootorkuunari "Raketa" vrakk Loksa rannas". Ants Pärna, 1962. Eesti Meremuuseumi fotokogu, MM F 832/18
Max Beerbohm

**Sir Henry Maximilian Beerbohm** (sündinud 24. august 1872 London – 20. mai 1956 Rapallo) oli inglise karikaturist, kirjanik ja satiirik, pseudonüümiga **"Max"**.

Beerbohm sündis Londonis. Ta oli Leedus sündinud teraviljakaupmehe Julius Ewald Edward Beerbohmi (1811–1892) üheksast lapsest noorim laps ning näitleja Herbert Beerbohm Tree noorem vend, kes oli juba siis kuulus, kui Henry sündis. Ta õppis Mertoni kolledžis Oxfordis. Juba koolis hakkas ta kirjutama ja tema artikkel "*In Praise of Cosmetics*" ("Kiitust kosmeetikale") ilmus väljaande The Yellow Book esimeses numbris. Noore mehena tegi Beerbohm oma venna pressiesindajana ringreise USA-s.

Tema esimene raamat *The Works of Max Beerbohm* ("Max Beerbohmi teosed") ilmus aastal 1896. Temast sai laupäevase ülevaate draamakriitik pärast George Bernard Shawd, kelle töötajaks ta jäi kuni aastani 1910. Alates 1935. aastast oli ta aeg-ajalt populaarne raadioajakirjanik, kes rääkis autodest, vankritest ja muusikasaalidest BBC-le. Tema tuntumate teoste hulka kuuluvad *A Christmas Garland*, Charles Dickensi jõululaulu paroodia ja *Seven Men*, sealhulgas *Enoch Soames*, lugu luuletajast, kes sõlmib kuradiga kokkuleppe, et teada saada, kas järeltulijad teda ikka mäletavad. 1911. aastal kirjutas ta oma ainsa romaani *Zuleika Dobson*, see oli satiir üliõpilaste elust Oxfordis, kuigi see oli tema ainus romaan, oli see siiski väga edukas.

Tema karikatuurid, mis olid tavaliselt joonistatud pliiatsi või koos summutatud akvarelltoonides pintsliga, leidub paljudes avalikes kogudes.

Beerbohm abiellus 1910. aastal näitleja Florence Kahniga. George VI lõi ta rüütliks 1939. aastal.

Ta suri 83 aasta vanusena Itaalias Rapallos 1956. aastal pärast abiellumist oma endise sekretäriga.

## Max Beerbohmi raamatud

### Kirjutatud raamatud

* *The Works of Max Beerbohm* (1896)
* *More (1899)*
* *Yet Again (1909)*
* *Zuleika Dobson* (1911)
* *A Christmas Garland* (1912)
* *Seven Men* (1919)
* *Herbert Beerbohm Tree: Some Memories of Him and of His Art* (1920)
* *And Even Now* (1920)
* *A Peep into the Past* (1923)
* *Around Theatres* (1924)
* *A Variety of Things* (1928)
* *The Dreadful Dragon of Hay Hill* (1928)
* *Lytton Strachey* (1943)

### Kogud ja karikatuurid

* *Caricatures of Twenty-Five Gentlemen* (1896)
* *The Poets' Corner* (1904)
* *A Book of Caricatures* (1907)
* *Cartoons: The Second Childhood of John Bull* (1911)
* *Fifty Caricatures* (1913)
* *A Survey* (1921)
* *Rossetti and His Circle* (1922)
* *Things New and Old* (1923)
* *Observations* (1925)
* *Heroes and Heroines of Bitter Sweet* (1931)

## Galerii

Fail:Oscar Wilde Caricature by Max Beerbohm.jpg|Oscar Wilde
Fail:Max Beerbohm - Kipling and Britannia, 1904.jpg|Kipling and Britannia
Gab

**Gab** on Andrew Torba asutatud sotsiaalmeediaplatvorm, mis pakub alternatiivi Twitterile ja mis on USA Konstitutsiooni ja seaduste piires täielikult tsensuurivaba. Gab on tuntud paremäärmuslusliku kasutajaskonna poolest. Gabis avaldavad ennast USA ekspresident Donald Trump ja Venemaa riiklik väljaanne Russia Today, samuti USA kristlased ja vabariiklased.
Jan Žižka

**Jan Žižka** (u. 1360 Trocnov (tänapäeval Borovany osa) – 11. oktoober 1424 Přibyslav) oli hussiitide juht. Ta lõi puruks katoliiklaste väe 1420 aastal Praha lähedal. Oma sõdurikarjääri jooksul ei kaotanud ta ühtegi lahingut.
Antonio Giovinazzi

**Antonio Maria Giovinazzi** (sündinud 14. detsembril 1993 Martina Francas) on itaalia vormelisõitja.

Giovinazzi tegi Vormel 1 debüüdi 2017 hooajal Sauberi meeskonnas kus ta sõitis kaasa kaks hooaja avaetappi asendades vigastatud Pascal Wehrlein'i. 

2018. aasta hooaeg jäi Giovinazzil vahele ning uuesti naasis ta Vormel 1 sarja 2019. hooajal Alfa Romeo meeskonna ridades, kus ta jätkas 2020. aastal Kimi Räikköneni kõrval.